**ការសម្ភាសន៍របស់បងប្រុស ក្រាញ់ សាមាន**

**​​​​ ​​ ក៖ អ្នកសម្ភាសន៍ឈ្មោះ: ម៉េត អេងសួរ ខ៖ អ្នកត្រូវបានសម្ភាសន៍ឈ្មោះ: ក្រាញ់ សាមាន**

ក៖ ជាដំបូងញ៉ុមសុំថ្លែងអំណរគុណដល់បងស្រី ដែលអោយញ៉ុមសម្ភាសន៍អ័រ ... បងស្រីនៅក្នុងថ្ងៃនេះអ័រ ... ចំពោះការសម្ភាសន៍នេះគឺធ្វើឡើងដោយសកលវិទ្យាល័យមួយនៅ សហរដ្ឋអាមេរិច ដែលមានឈ្មោះថា BYU ដែលសកលវិទ្យាល័យមានបំណងចង់ចងក្រងពង្យប្រវត្តិប្រជាជនខ្មែរទុកអោយកូនចៅជំនាន់ក្រោយបានដឹង ។ អញ្ចឹងអ័រ ... ញ៉ុមអាចយកការសម្ភាសន៍បងស្រីហីហ្នឹងញ៉ុមដាក់ចូលទៅក្នុងវេបសាយរបស់សាលាដែលមានឈ្មោះថា [WWW.cambodianoralhistories.byu.edu](http://WWW.cambodianoralhistories.byu.edu) បានអត់បងស្រី ?

ខ៖ បាន!

ក៖ ហ្នឹងហី! អគុណច្រើនបងស្រីអញ្ចឹងអ័រ... ចំពោះការសម្ភាសន៍របស់យើងថ្ងៃហ្នឹងគឺធ្វើឡើងនៅថ្ងៃ ទី១៤ ខែមេសា ឆ្នាំ២០១៨ ។ ហើយធ្វើឡើងនៅ ខេត្តកំពុងចាម ស្រុកកំពុងសៀមអ័រ...​ខេត្តកំពុងចាម... ហ្នឹងហី! ភូមិឈើទាលស្រុតលើ ឃុំរំចេក ស្រុកកំពុងសៀម ខេត្តកំពុងចាម ហ្នឹងហី!​ ច្រលំត្រលប់ត្រលិន! (សើច) ។ អ័រ! សំនួរជាដំបូងគឺញ៉ុមចង់សួរបងស្រីថាតើបងស្រីមានឈ្មោះអីគេដែរ ?

ខ៖ ឈ្មោះ ក្រាញ់ សាមាន ។

ក៖ បងស្រីមានឈ្មោះហៅក្រៅអត់ ?

ខ៖ មាន! មានក្រៅឈ្មោះ មាន មាន ។

ក៖ គេហៅអញ្ចឹងណ៎បង​ ? ចុះបងមានអាយុមាណហី ?

ខ៖ ៤៣!

ក៖ ៤៣ឆ្នាំ! បើសិនជាកើតអ័រ ...​ ៤៣ឆ្នាំបើសិនជាឆ្នាំខ្មែរឆ្នាំអីគេ ?

ខ៖ ឆ្នាំហ្នឹងហ៎ ?

ក៖ ចាស! ឆ្នាំរបស់បងស្រីហ្នឹង!

ខ៖ ឆ្នាំ ថោះ ។

ក៖ ឆ្នាំ ថោះ! ត្រូវជាសត្វអីគេ ?

ខ៖ សត្វ ទន្សាយ ។

ក៖ អ! ចុះបងស្រីមានទីកន្លែងកំណើតនៅណាទៅ ?

ខ៖ នៅខាង ឈើទាលស្រុតក្រោម ស្រុកកំពុងសៀម ខេត្តកំពុងចាម ។

ក៖ នៅ ខេត្តកំពុងចាមណ៎ ? ចុះបងស្រីមានបងប្អូនប៉ុន្មាននាក់ដែល ?

ខ៖ មានបងប្អូន៦នាក់ ។

ក៖ អាចរៀបរាប់ឈ្មោះរបស់ពួកគាត់បានអត់ ?

ខ៖ បាន! ឈ្មោះបងម៉េត ចែមឿន ចែមៃ បងម៉ុង ហីរូបខ្ញុំឈ្មោះមាន ហីប្អូនគឿន ។

ក៖ អញ្ចឹងបងស្រីអ័រ ... ជាកូនទីប៉ុន្មាននៅក្នុងគ្រួសារ ?

ខ៖ ទី៥! កូនទី៥ ។

ក៖ អ័របងប្អូនរបស់បងស្រីមាន ៦នាក់អញ្ចឹងកាលពីតូចបងមានចងចាំសាច់រឿងអីខ្លះជាមួយពួកគាត់អត់ ?

ខ៖ មិនសូវចងចាំមាណទេ! (សើច)

ក៖ ដូចជាអនុស្សវរីយ៍រត់លេង ឬក៏រកស៊ីអីជាមួយគ្នាលក់អីជាមួយគ្នាអញ្ចឹងហា ?

ខ៖ ហ្នឹងហីរកស៊ីបន្តិចបន្តួចហ្នឹងហា! លក់ដូរតិចតួច ... ការងារតិចតួចហ្នឹងណា ។

ក៖ ចុះមានឈ្លោះគ្នាឈ្លោះអីអត់ ? ចងចាំហេអាកន្លែងហ្នឹង ?

ខ៖ អ៊ឹម! ឈ្លោះដែលតិចតួច .... (សើច) ជាមួយប្អូនអីអញ្ចឹងហា! ឈ្លោះជាមួយប្អូនអីអញ្ចឹងទៅណា ។

ក៖ ចុះកាលនៅតូចៗហ្នឹងអ័រ... បងស្រីចូលចិត្តលេងអីជាមួយពួកគាត់ ?

ខ៖ រត់លេងជាមួយគាត់ដែល រត់លេងពីក្មេងចង់សប្បាយហា! (សើច)

ក៖ អ័រ! អញ្ចឹងតើបងប្អូនរបស់បងឥឡូវហ្នឹងពួកគាត់រស់នៅណាខ្លះ ?

ខ៖ នៅស្រុកភូមិទៅដូចជានៅ ហាន់ជ័យ ឈើទាលស្រុតលើ ទាលស្រុតក្រោម ហ្នឹង! ទាំងអស់គ្នាមានក្រុមគ្រួសារនៅខេត្ត កំពុងចាម ហ្នឹងទាំងអស់គ្នាហ្នឹង ។

ក៖ គាត់នៅជុំគ្នាទាំងអស់គ្នាណ៎ ?

ខ៖ ហ្នឹងហី! នៅទាំងអស់គ្នា! នៅជុំគ្នា!

ក៖ អត់មានពីណាគេបាក់បែកអីណាហីបង ?

ខ៖ អត់ទេ! អត់មានទេ!

ក៖ អញ្ចឹងចូលដល់សំនួរបន្ទាប់អ័រ... តើបងស្រីមានម្តាយឈ្មោះអ្វីដែល ?

ខ៖ ឈ្មោះ រិន! សាយ រិន ។

ក៖ ចុះលោកឪពុកវិញ ?

ខ៖ លោកឪពុកអ័រមិនមែន! លោកម្តាយឈ្មោះ ប៉ុល រិន លោកឪពុកឈ្មោះ សាយ ក្រាញ់ ។

ក៖ ច្រលំត្រកូល! ចុះពួកគាត់ទាំងពីរមកទល់ឥឡូវហ្នឹងគាត់មានអាយុប៉ុនមាណហើយ ?

ខ៖ ហ៊ឹម! គែគាត់ស្លាប់ហី!

ក៖ អ! គាត់ស្លាប់អស់ហើយណ៎ ?

ខ៖ ហ្នឹងហី!

ក៖ ចុះបើ... បើសិនជាស្មានហាមកដល់ឥឡូវគាត់អាយុមាណហី ?

ខ៖ អ័រ! បើពុកប្រហែលជាអាយុជិត ៩០ ហី ៨៥ អីហើយបើម្តាយអាយុប្រហែលត្រឹម ៨០ ទេមកដល់ឥឡូវហ៎! ប៉ុនគាត់ខូចតាំងពីអាយុ ៧២ ម្ល៉េះ ។

ក៖ អ័រតើបងស្រីមានចាំថ្ងៃ ខែ ឆ្នាំ កំណើតគាត់អត់ ?

ខ៖ អត់ចាំទេ!

ក៖ ទាំងម្តាយទាំងឪពុក ?

ខ៖ ហ្នឹងហី! អត់ចាំទាំង២នាក់ទាំងម៉ែទាំងពុកហ្នឹង ។

ក៖ ចុះដឹងពីកន្លែងកំណើតគាត់អត់ចឹង ?

ខ៖ ដឹងគាត់... គាត់នៅខេត្ត កំពុងចាម ទាំងអស់គ្នាពុកនៅខាងកោះម៉ែនៅខាង ឈើទាលស្រុតក្រោម ។

ក៖ អាចរៀបរាប់ពី ភូមិ ឃុំ របស់គាត់បានអត់ ?

ខ៖ អ័រ.... ពុកគាត់នៅភូមិ វត្តព្រះអង្គខ្មៅ ម៉ែនៅភូមិ រំចេក ស្រុកកំពុងសៀម ខេត្តកំពុងចាម ។

ក៖ អ! នៅកំពុងចាម ទាំងអស់គ្នាណ៎ ?

ខ៖ ចាស!

ក៖ អ័រ ...​ កាលដែលពួកគាត់នៅរស់ហ្នឹងតើពួកគាត់ប្រកបមុខរបរអីខ្លះចិញ្ចឹមជីវិត ?

ខ៖ កសិក!

ក៖ ជាកសិកទាំង២នាក់ណ៎ ?

ខ៖ ហ្នឹងហី!

ក៖ តើចំពោះលោកឪពុករបស់បងវិញតើគាត់ជាមនុស្សបែបណាដែរ ?

ខ៖ ស្លូតត្រង់ហេ ។

ក៖ ចុះអ្នកម្តាយ ?

ខ៖ អ្នកម្តាយក៏ស្លូតត្រង់ដែល ។

ក៖ ចុះអ្នកម្តាយគាត់ចិញ្ចឹមអ័រ... មុខមាន... មានមុខរបរអីខ្លះចិញ្ចឹមជីវិត ?

ខ៖ ហ៊ឹម! កសិកម៉ងហា!

ក៖ អ! ដូចគ្នាណ៎ ?

ខ៖ ដូចគ្នា!

ក៖ អ័រ... កាលដែលពួកគាត់នៅរស់តែបងចងចាំសាច់រឿងអីខ្លះជាមួយពួកគាត់អនុស្សវរីយ៍អីអញ្ចឹងហាណា ?

ខ៖ ភ្លេចភ្លាំងអស់ហើយ ។ (សើច)

ក៖ លើកម៉ាចំនុចមកភ្លេចមិចហេឪពុកម្តាយ ។

ខ៖ ភ្លេចអស់ហើយ! តាឥឡូវហ្នឹងក៏រៀងភ្លេចដែល ...​ មិនសូវមានកាចងចាំមាណទេ .... (សើច)

ក៖ Ok អញ្ចឹងអត់អីទេបើភ្លេចអ័រ .... ចុះចំពោះជីដូនជីតារបស់បងស្រីវិញតើបងចងចាំឈ្មោះរបស់ពួកគាត់អត់ ?

ខ៖ ចងចាំដែលឈ្មោះត្រកូលខាងតា ក្រាញ់ ឈ្មោះតា យន្ត យាយយន ខាងម្តាយម៉ែ រិន នេះឈ្មោះ តាយន្ត យាយផន យាយផន អ! ខាងឪពុក តាយន្ត យាយផន ខាងម្តាយ តានយន្ត យាយយន ។

ក៖ អ័រ! តើបងចងចាំ ថ្ងៃ ខែ ឆ្នាំ កំណើតដែលគាត់កើតអត់ ?

ខ៖ អត់! អត់ចងចាំផង! មិនសូវទាន់ផង (សើច) គាត់ចាស់ឯងនៅក្មេង ។

ក៖ ចុះនៅពេលដែលពួកគាត់ .... ពួកគាត់អនិច្ចកម្មអស់ហើយមែនអត់ ?

ខ៖ អស់ហើយ! អស់ទាំង៤ហ្នឹងហើយ អេ! ទាំង៦ហីទាំងយាយតាទាំងឪពុកទាំងម្តាយទាំងអស់ហ្នឹង ។

ក៖ ចុះនៅពេលដែល ... នៅពេលដែលពួកគាត់នៅរស់តើបងទាន់ ទាន់ជំនាន់គាត់អត់ ?

ខ៖ អត់! ជីដូនជីតាអត់ទាន់ទេ ។

ក៖ ចំពោះក្រុមគ្រួសាររបស់បងតើបងរស់នៅក្នុងខេត្តកំពុងចាម ហ្នឹងយូហើយនៅ ?

ខ៖ អ! ទាំងពីតូចម៉េសកំណើត ស្រុកកំណើតនៅហ្នឹងម៉ង! នៅខេត្តកំពុងចាមហ្នឹងម៉ង! នៅឃុំរំចេកហ្នឹងម៉ង​ហ្នឹង ។

ក៖ អត់ដូរទៅណាសោះម៉ង ?

ខ៖ អត់ដូរហេ!​ (សើច)

ក៖ អញ្ចឹងតើបងស្រីមានសាច់ញាតិអ័រ .... រស់នៅក្នុងក្រៅប្រទេស​ ... ក្រៅពីប្រទេសខ្មែរហាមានអត់ ?

ខ៖ អ៊ឹម! អត់ ... អត់មានរស់នៅណុងទេមានតែធ្វើកម្មករគេនៅប្រទេសគេ ។ (សើច)

ក៖ ហ្នឹងហី! ហ្នឹងហី! គាត់ឈ្មោះអីគេ ?

ខ៖ ឈ្មោះអ័រ .... ក្រាញ់ គឿន ហី ក្រាញ់ ម៉ុង ...​ អស់ហី ។

ក៖ គាត់ទៅធ្វើអីដែលនៅណុង ?

ខ៖ ទៅធ្វើពលករគេហ្នឹងហា ។

ក៖ នៅប្រទេសណាទៅ ?

ខ៖ ប្រទេស កូរ៉េ ។

ក៖ អ! អញ្ចឹងប្រាក់ខែច្រើនហីនៅប្រទេស កូរ៉េ ហ៎ ។

ខ៖ តិចតួច! តិចតួចហេស៊ីឈ្នួលគេតិចតួចទេ ។

ក៖ ​ទាក់ទងនឹងរឿងផ្ទាល់ខ្លួនរបស់បងវិញអ័រ ... តើបងមានស្វាមីហើយនៅបង ?

ខ៖ មានហី!​ ប៉ុនបែកគ្នា ។ (សើច)

ក៖ អាច! អាចសុំសួរឈ្មោះរបស់គាត់ឈ្មោះអីដែល ?

ខ៖ ឈ្មោះប្តីហ្នឹងហ៎! ឈ្មោះ គាន ស្រ៊ាន ។

ក៖ ចាស! អ័រ ... អាចសុំសួរបន្តិចទៀតអ័រ ... ហេតុអីបានបងស្រីបែកគ្នាអញ្ចឹង ?

ខ៖ អ័រ! មើលទៅពិបាកហាស! យកប្តីពិបាកហាមើលទៅធ្វើបាបពេក ។

ក៖ អ! គាត់ធ្វើបាបណ៎? អ័រ ... តើបងស្រីរៀបអាពាហ៍ពិពាហ៍ហ្នឹងនៅពេលណាដែល ?

ខ៖ ដូចភ្លេចបាត់ហើយនៀក! (សើច) ឆ្នាំ២០០០មាណ ១ពាន់មាណផងភ្លេចហីអ័រ ... ការប្រហែល១០ឆ្នាំជាងហីហ្នឹង ។

ក៖ ១០ឆ្នាំជាង ។

ខ៖ ប្រហែល ១៣ឆ្នាំហីការប៉ុនបែកគ្នាឡាបាក់៧ឆ្នាំហី ។

ក៖ អ!​ អញ្ចឹងការបានតែ៣ឆ្នាំទេដែលនៅជាមួយគ្នា ?

ខ៖ ហ្នឹងហី! ប្រហែល ៤ហ្នឹងការបានប្រហែល៤ឆ្នាំ ។

ក៖ អញ្ចឹងតើអាពាហ៍ពិពាហ៍របស់បងហ្នឹងរៀបចំឡើងដោយឪពុកម្តាយ ឬក៏បងរៀបចំដោយខ្លួនឯង ?

ខ៖ ម្តាយ! ម្តាយរៀបចំអោយឪពុកខូចទៅនៅម្តាយ ។

ក៖ អ! តើបងទទួលបានចំនូនមាណដែល ?

ខ៖ ម៉ាតិច១លាន ។ (សើច)

ក៖ ២៥០$ ?

ខ៖ ២៥០$ទេ! ក្រហា២៥០$ទេអ្នកក្រហ៎ ។

ក៖ និយាយ១លាន ១លានទៅច្រើន ។

ខ៖ ១លានច្រើនជាង (សើច) និយាយ២៥០$តិចហាបាន ១លានទេបង្គាប់បាន ១លាន ។

ក៖ អត់អីទេ ១លានក៏ ១លានអោយតែបានការអ្នកខ្លះសែនទៀតនោះអ័រ ... ចុះធ្វើមិចបានជួបគាត់ទៅពេលណុងបាន បានរៀបការជាមួយគ្នា ?

ខ៖ អ័រ ...​ មានមីងមួយគាត់នាំមកថាឃើញស្មាន់តែត្រឹមត្រូវដល់ពេលការរួចបានកូន ២នាក់ក៏បែកគ្នាទៅទ្រាំមិនបានដែល ទ្រាំមិនបានទេ ។

ក៖ អ័រ ...​ អញ្ចឹងចូលដល់សំនួរមួយទៀតនិយាយពី ... តើបងស្រីអាចនិយាយភាសាខ្មែរបានល្អអត់ ។

ខ៖ ភាសាខ្មែរមិនសូវបានល្អទេព្រោះមិនសូវបានរៀនផង ។

ក៖ និយាយប៉ុនហ្នឹងហីបានល្អហី ។

ខ៖ អ! អញ្ចឹង ?

ក៖ យើងជាជនជាតិខ្មែរ យើងនិយាយបានល្អហី ។

ខ៖ ចេះតែខ្មែរប៉ុន្តែ អង់គ្លេស អត់ចេះទេ ។

ក៖ អញ្ចឹងភាសាអីផ្សេងអត់ចេះទេណ៎ក្រៅពីខ្មែរ ?

ខ៖ ហ្នឹងហី! ចេះតែខ្មែរ អង់គ្លេស ភាសាអីក៏អត់ចេះដែល ។

ក៖ ​ចំពោះការសសេរវិញតើល្អអត់ភាសាខ្មែរហា ?

ខ៖ អាចសសេរបានសសេរភាសាខ្មែរហ៎ ។

ក៖ អញ្ចឹងមានន័យថាល្អហីអ័រ ....​ អញ្ចឹងតើចំពោះបងស្រីវិញតើបងស្រីរៀនបានថ្នាក់ទីប៉ុន្មានដែរ ?

ខ៖ ទី៤! បានថ្នាក់ទី ៤ទេ ។

ក៖ ថ្នាក់ទី៤ រៀននៅសាលាណាដែល ?

ខ៖ សាលារំចេក ស្រុកកំពុងសៀម ខេត្តកំពុងចាម ហ្នឹង ។

ក៖ សាលាឈ្មោះ រំចេក ណ៎ ?

ខ៖ ហ្នឹងហី!

ក៖ ចុះអ័រ ...​ បងស្រីកាលនៅរៀនធ្លាប់អ័រ ...​មានមិត្តភ័ក្កស្និទ្ធស្នាលបំផុតអត់ ?

ខ៖ អត់ដែលមានមិត្តភ័ក្កទេ ។

ក៖ ហ៊ឹម! មិចចឹង ?

ខ៖ អត់ចូលចិត្តរៀងមានមិត្តភ័ក្កផង ។

ក៖ ចុះបងស្រីធ្លាប់ធ្វើការនៅវាលស្រែអត់ចុះ ?

ខ៖ ធ្លាប់! អ! អាហ្នឹងជំនាញរបស់ខ្ញុំហើយខាងស្រែហ៎ (សើច) ខាងធ្វើស្រែជំនាញរបស់ខ្ញុំហើយបើធ្វើអីផ្សេងខ្ញុំអត់ចេះទេ ។

ក៖ ចុះអញ្ចឹងក្រៅពីធ្វើស្រែបងស្រីអត់ធ្លាប់មានមុខរបរអីទៀតទេណ៎ ?

ខ៖ អត់មានផង មានតែធ្វើស្រែមួយមុខ ។

ក៖ ចុះឥឡូវនៅធ្វើស្រែទៀតអញ្ចឹង ?

ខ៖ ឥឡូវនៅតែធ្វើស្រែអញ្ចឹង ។

ក៖ អ័រ .... ជីវិតរបស់បងស្រីតាំងពីក្មេងរហូតមកដល់ឥឡូវតើមានការផ្លាស់ប្តូរអីអត់ ?

ខ៖ អត់ផ្លាស់ប្តូរយ៉ាប់រហូត ការងារមានយ៉ាប់រហូតមានដែលទំនេរបានមួយពេលណាទេ មិនដែលស្រួលផង ។

ក៖ អត់ដែលស្រួលតិចទៀតកូន ... មានកូនដល់ពេលកូនធំទៅស្រួលវិញហីកូនចិញ្ចឹមវិញ ។

ខ៖ ដឹងបានចិញ្ចឹមទៅមានអីខ្លាចវាអត់តាមគន្លងធម៍ទៅ វាពិបាកដល់ម៉ែវាទៀត ។

ក៖ សន្សំលុយអោយកូនទៅ កូរ៉េ ទៅ ។

ខ៖ អើ! ដឹងកូនអាចបានទៅអត់ផង មិនដឹងមាននិស្ស័យអត់ ។

ក៖ អោយវារៀនបានខ្ពស់ទៅ ។

ខ៖ រាល់ថ្ងៃប្រឹងអោយរៀនបានថ្នាក់ទី ៦​ អាធំហ៎! បើអាតូចបានថ្នាក់ទី២ មិនទាំងចេះអីបន្តិចផង ។

ក៖ វានៅតូចពេកអញ្ចឹងហី! ចំពោះម្ហូបអាហាវិញ តើម្ហូបណាដែលបងចូលចិត្តជាងគេ ?

ខ៖ គ្មានអីក្រៅពីស្លរម្ជូរ ប្រហើរ ហា!

ក៖ ចុះបងចេះស្លរសម្លទាំងអស់ហ្នឹងអត់ ?

ខ៖ ចេះតាសម្លហ្នឹងចេះ បើសម្លអីផ្សេងៗមិនសូវចេះមាណហេ បានតែស្លរម្ជូរ​ ស្លរប្រហើរ ស្លរកកូ អីចេះ ចៀនអីអញ្ចឹងទៅចេះ ។

ក៖ ដល់ពេលចង់ ធ្វើម៉ងទៅណ៎ ?

ខ៖ បើឃ្លានមុខអីចង់សម្លណុងស្លរទៅ ។

ក៖ ចំពោះបទចំរៀងវិញតើបងអ័រ ... មានចូលចិត្តចំរៀងណាជាពិសេសអីអត់ ?

ខ៖ អ៊ឹម! ចំរៀងបទពីដើមចូលចិត្តហីភ្លេងការចូលចិត្តម៉ង ។

ក៖ ចុះចេះច្រៀងអត់ចុះ ?

ខ៖ អត់! អត់ចេះច្រៀងទេគ្រាន់តែចង់ស្តាប់ ។

ក៖ អ័រ ...​ ចំពោះគ្រួសាររបស់បងតើមានសមាជិកក្នុងគ្រួសារណាមួយដែលចេះលេងឧករណ៍ភ្លេង តន្ត្រី អីអត់ ?

ខ៖ អត់ចេះផង! អត់មានចេះផង ....​ កូនអត់មានចេះផង ។

ក៖ ចុះផ្ទះរបស់បងអ័រ​... តាំងពីតូចរហូតមកដល់ឥឡូវហ្នឹងមានលក្ខណះបែបណា ? មានលក្ខណះរបៀបថាផ្លាស់ប្តូរអីអត់ ?

ខ៖ អត់ផ្លាស់ប្តូរទេ នៅដដែល ។

ក៖ ផ្ទះបែបមិចទៅបង ?

ខ៖ ផ្ទះហ៎ ? ផ្ទះ ... ផ្លាស់ផ្ទះចាស់មកផ្ទះថ្មីប៉ុនផ្ទះ ....

ក៖ ផ្ទះប្រក់ក្បឿង ...

ខ៖ ប្រក់ក្បឿង!

ក៖ អ្នកខ្លះមានផ្ទះ ស្បូវ អ្នកខ្លះមានអីអញ្ចឹងហាណា ដល់ពេលផ្ទះយើងប្រក់ក្បឿង ប្រក់ក្បឿងមករហូតចឹង ។

ខ៖ អ! ហ្នឹងហើយពីមុនមកផ្ទះម៉ែប្រក់ក្បឿង ដល់មកឥឡូវរុះធ្វើថ្មីធ្វើផ្ទះក្បឿងដដែល ។

ក៖ អ! អញ្ចឹងបងស្រីមានផ្ទះថ្មីមែនហេបង ?

ខ៖ ហ្នឹងហីមានផ្ទះថ្មី ។

ក៖ អញ្ចឹងមានន័យថាផ្ទះថ្មីហ្នឹងបងអ្នកសាងសង់ខ្លួនឯង ?

ខ៖ សាងសង់ខ្លួនឯង ។

ក៖ ចុះមានឧបករណ៍អីខ្លះទៅនៅពេលដែលបងសាងសង់ផ្ទះ ?

ខ៖ អត់មានអីទេនៅទទេឡើងរហរហេវគ្មានអីទេ ។

ក៖ ឧបករណ៍សាងសង់ផ្ទះ ?

ខ៖ អ! ឧបករណ៍សាងសង់ផ្ទះមិច ?

ក៖ ដូចជារនាប ...

ខ៖ ហូ! រនាបហ៎ ? ហ្នឹងហី! មានរនាប ប្រក់ក្បឿង បាំងជញ្ជាំងក្តា ប៉ុនណឹង ។

ក៖ អ័រ .... តើបងមានជំនាញអីខ្លះដែរ ...​ ជាជំនាញមួយប្រចាំត្រកូលរបស់បងហាដែលបងបន្តវេនពីគ្រួសារមករហូតអញ្ចឹងហាណា ? មានជំនាញហ្នឹងអត់បង ?

ខ៖ ធ្វើស្រែ!

ក៖ អត់ដឹងទេ! ជាជំនាញអីក៏បានដែលបងបានបន្តវេនពីឪពុកម្តាយបងមកអញ្ចឹងហា ។

ខ៖ មានតាធ្វើស្រែចំការហ្នឹងទេ!

ក៖ Ok អញ្ចឹងធ្វើស្រែចំការណ៎ ? ចំពោះការលំបាកវិញ តើការលំបាកអីខ្លះដែលបងលំបាកបំផុតនៅក្នុងជីវិតរបស់បងហា ? បងអាចលើកមកបន្តិចបានហេតើការលំបាកអីគេដែល គឺពិបាកបំផុតម៉ងហាតាំងពីដំណើរជីវិតមកដល់ឥឡូវហា ?

ខ៖ អើយ! ជីវិតតាំងពីដឹងក្តីថ្ងៃណាមកពិបាករហូតហ្នឹង មិនដែលឃើញស្រួលទេពិបាកណាស់ ។

ក៖ អាចលើកអាលំបាកបំផុតបន្តិចបានអត់ ?

ខ៖ ហ៊ឹម! លំបាកណាស់មានតែធ្វើស្រែចំការហ្នឹងលីសែងតែឯងហ្នឹង ។

ក៖ លីសែងអីគេទៅ ?

ខ៖ លីប៉េក្រាមយកទៅដាក់ស្រូវអីអញ្ចឹងទៅណា ។

ក៖ អត់មានពីណាគេជួយទេលីខ្លួនឯង ?

ខ៖ អត់មានពីជួយទេបើតែឯង លីខ្លួនឯងអីខ្លួនឯងលីទុយយូ លីអីទៅទុយយូបូមទឹកអញ្ចឹងទៅគ្មានពីណាជួយតែឯងហ៎!​ កូននៅតូចៗអញ្ចឹងហ៎​ ។

ក៖ ចុះអ័រ ... បង ... បងឆ្លងកាត់វាដោយរបៀបណាទៅដើម្បីអោយផុតពីការលំបាកហ្នឹងអញ្ចឹងហា ?

ខ៖ ហ៊ឹម! រឿងឆ្លងកាត់ អ៊ឹម! មិនដឹងថ្ងៃណាឆ្លងកាត់បានស្រួលទេពិបាក ឃើញតែពិបាករហូត ។

ក៖ អត់ទេចង់និយាយថា ការលំបាកដែលបងលីស្រូវ លីអីអញ្ចឹងលីក្រាម លីអីទៅស្រែអញ្ចឹងហាធ្វើមិចដើម្បីអោយផុតពីការលំបាកហ្នឹងអញ្ចឹងហាណា ?

ខ៖ មិនដឹងធ្វើមិចអោយផុតទេ បើវានៅតែប៉ុនណឹង ។

ក៖ ចំពោះរឿងល្អៗ មិញយើងនិយាយអំពីរឿងពិបាកៗអញ្ចឹង ចំពោះរឿងល្អៗវិញតើពេលវេលាណាដែលបងគិតថាជាការល្អរបស់បងអញ្ចឹងហាណា ដែលបងគិតថាវាល្អបំផុតសំរាប់ជីវិតបងហា បងរំភើប ឬក៏អីអញ្ចឹងហា ? ដូចឧទាហរណ៍ថាអ័រ ... ពេលដែលបងរៀបអាពាហ៍ពិពាហ៍ ឬក៏អីៗអញ្ចឹងហាណា ? មានហេបង ?

ខ៖ ហ៊ឹម! ដូចគ្មានល្អទេ បើចាប់ដៃគ្នាមកមិនទាំងល្អផង ។

ក៖ អត់ទេ! អញ្ចឹងអ័រ ... ចុះមុនពេលរៀបអាពាហ៍ពិពាហ៍តើមានរំភើបអីអត់ ?

ខ៖ អត់! អត់មានរំភើបទេ ។

ក៖ អញ្ចឹងកាល ...​ ពេលដែលបងនៅក្មេងតើបងសង្ឃឹមចង់ធ្វើអីគេនៅក្នុងចិត្ត ឧទាហរណ៍ថានៅពេលដែលបងរៀនហា បងគិតថាពេលធំឡើងបបងចង់ធ្វើអី ? សង្ឃឹងក្នុងចិត្តថាចង់ធ្វើអីគេ ?

ខ៖ ចង់! និយាយទៅសង្ឃឹងធំឡើងបើសិនជាចេះវិញចង់ធ្វើ តារាចំរៀង ។

ក៖ អូ! អញ្ចឹងមានន័យថាបងចូលចិត្តច្រៀងមែនអត់បង ?

ខ៖ ចង់ច្រៀង ប៉ុន្តែវាអត់ចេះ ។

ក៖ ចង់ធ្វើ តារាចំរៀងទៀត! អញ្ចឹងបងចង់ធ្វើតារាចំរៀង ប៉ុន្តែឥឡូវអត់ទាន់ហួសពេលទេបងអាច ... បងអាចអ័រ .... បង្វឹកអាចរៀនធ្វើជាតារាចំរៀងបាន អញ្ចឹងបងចង់ធ្វើអត់ ?

ខ៖ ចង់ប៉ុន្តែវាអត់ចេះ វាអត់ចេះម៉ងហ្នឹងហាអក្សខ្មែរហ្នឹងវា វាមិនសូវប៉ិនធ្វើក្រលិក្រលាក់ហ្នឹងគេហ្នឹងណា វាអត់ចេះសោះម៉ងហ្នឹងហា! ប៉ុនគ្រាន់តែចង់ហ្នឹងហា ។ (សើច)

ក៖ អត់ទេអ័រ ... និយាយពីចំរៀងអត់ទាក់ទងជាមួយអក្សហេ ។

ខ៖ បើវា ... បើវាអត់ចេះផងបើគិតតែរកអោយកូនស៊ីមិនចង់បានផង ទៅគិតអាចំរៀងចង់វាចេះតែចង់ហើយ ។

ក៖ អ័រ ... ទាក់ទងជាមួយហ្នឹងអ័រ ...​ គ្រួសាររបស់បងម៉ាតិចទៀតមិញ សុំបង្វែលទៅម៉ាតិចតិចទៀតដោយសារអត់បានសួរម៉ាសំនួរ ចំពោះបងថាបងរៀបការហើយហីចុះបងមានបុត្រាបុត្រីអីអត់បង ?

ខ៖ មាន ២នាក់ ។​

ក៖ គាត់ឈ្មោះអីខ្លះទៅបង ?

ខ៖ អ័រ ... ឈ្មោះ ស្រ៊ាន គឹមស្រេង មួយ ស្រ៊ាន ​គឹមស្រង់ មួយ ២ ។

ក៖ ស្រី​ ... ស្រី ប្រុសបង ?

ខ៖ ប្រុសទាំង២ ។

ក៖ ប្រុសទាំង២អោយលុយគេទាំង២ហីចឹង ?

ខ៖ អោយលុយគេទាំង២ តែម៉ែរកអត់បានផង ។

ក៖ តិចទៀតរកបានហី! ចុះនៅពេលអនាគតបងមានបំណងចង់អោយពួកគាត់រៀនបន្ត អោយកាន់តែខ្ពស់ ឬក៏ចង់អោយគាត់រៀនត្រឹមថ្នាក់ណាឈប់ ឬមិចអញ្ចឹងហាណាបង ?

ខ៖ ចង់អោយខ្ពស់ ប៉ុន្តែម្តាយមិនសូវមានលុយផងអោយត្រឹមបានថ្នាក់ទី ១០អ ហា!

ក៖ ត្រឹមថ្នាក់ទី ១០ទាំង២ហ៎បង ?

ខ៖ ហ្នឹងហីបានថ្នាក់ទី​១០ ទាំង២ហ្នឹង!

ក៖ ហីប្រឹងអោយគាត់ធ្វើអីទៀតទៅអញ្ចឹង ?

ខ៖ ហ៊ឹម! ចង់អោយធ្វើជាងអីទៅ ។

ក៖ អត់ចង់អោយទៅ កូរ៉េ ទៅអីទេណ៎ ?

ខ៖ ចង់! ប៉ុន្តែ ...​ ប៉ុន្តែបើវាអាជីពណាអោយវាកាន់អាជីពហ្នឹងទៅ វាចង់ធ្វើអីអោយវាធ្វើណុងទៅ ។

ក៖ អញ្ចឹង! ចុះបើក្នុងគោលបំណងរបស់បងវិញបើសិនជាបងអាចអោយពួកគាត់រៀនបានខ្ពស់ដល់អ័រ .... សកលវិទ្យាល័យអីអញ្ចឹងហា តើបងចង់អោយគាត់រៀនខាងអីទៅ ?

ខ៖ មិនដឹងទេ! មិនដឹងអោយរៀនខាងអីផង បើខ្ញុំអត់ចេះផង ... ហ្នឹងហីរៀនបានថ្នាក់ទី ៤អត់ដឹងអត់ចេះផង អត់ដឹងថារៀនដល់អីផង ។

ក៖ ដឹងតារៀនអីរៀនទៅអោយតែបានលុយច្រើន អញ្ចឹងមែន ?

ខ៖ ហ្នឹងហី! ចង់អោយបានលុយ ចិញ្ចឹមម្តាយវិញម្តាយហាខ្សត់ខ្សោយណាស់ ។

ក៖ ចុះក្នុងនាមបងជាម្តាយអ័រ ... បងចង់អប់រំកូនយ៉ាងមិចដើម្បីអោយដូចថាវាដើរតាមផ្លូវគន្លងធម៍អីអញ្ចឹងហាណា ?

ខ៖ អើយ! អប់រំណាស់រាល់ថ្ងៃហ៎ ខ្លាចតែទៅមុខទៀតវាតាមគេតាមឯងអញ្ចឹងហាណា រាល់ថ្ងៃចង់អោយកូនណាស់ ... អោយតាមផ្លូវល្អប៉ុន្តែខ្លាចតែទៅមុខទៀតណា! មិនដឹងអាមិចទេកូននោះ ។

ក៖ ចុះបងអ័រ ... សំលឹងមើលអត្តចរិកគាត់មកដល់ឥឡូវហ្នឹង តើគាត់អាចដើរតាមគន្លងធម៍ ឬក៏គាត់ខូច ឬក៏មិច ?

ខ៖ រាល់ថ្ងៃហ្នឹងតាមគន្លងធម៍ ប៉ុនខ្លាចតែថ្ងៃមុខទៀតតាមមិត្តភ័ក្ក ខ្លាចអញ្ចឹង ។

ក៖ ចុះបងមានវិធានការមិចដើម្បីការពាគាត់កុំអោយដើរ ភ្លើតភ្លើនតាមមិត្តភ័ក្កអញ្ចឹងហាណា តាមសង្គមអីអញ្ចឹងហា ?

ខ៖ រាល់ថ្ងៃហ្នឹងប្រដៅកូនកុំអោយដើរ កុំអោយមានមិត្តភ័ក្កពិបាកហា! ដឹងគាត់តាមនិនតាមទេ។ មិត្តភ័ក្កល្អចេះតែ ... បើមិត្តភ័ក្កខូចអត់អោយដើរតាមទេបើមិត្តភ័ក្កល្អទេ ។

ក៖ អញ្ចឹងបើសិនជាបងអាចផ្តាំផ្ញើរទៅកូនចៅជំនាន់ក្រោយរបស់បង តើបងមានពាក្យពេចន៍អីខ្លះដើម្បី អប់រំដល់ពួកគាត់ ។ ឧទាហរណ៍ថាចង់អោយពួកគាត់ល្អ កុំអោយដើរតាមគន្លងអាក្រក់ៗ ឬក៏ចង់អោយគាត់រៀនបានខ្ពស់កុំអោយដូចបងរៀនបានត្រឹងថ្នាក់ទី៤ អត់ចេះអីអញ្ចឹងហាណា ?

ខ៖ ចង់អោយកូនបានរៀនថ្នាក់ធំ អោយបានតាមគន្លងធម៍ល្អ អោយចង់អោយបានធ្វើការងារហ្នឹងណា ។

ក៖ ធ្វើមិចក៏បានអោយតែបានប្រាក់ខែច្រើន ។

ខ៖ បានប្រាក់ខែច្រើន កាលណាល្អកាលហ្នឹង!

ក៖ តែក៏ជាមនុស្សមួយដែលសង្គមទទួលស្គាល់ដែល ។

ខ៖ ហ្នឹហី! អោយសង្គមគេទទួលស្គាល់ ។

ក៖ ហ្នឹង! អញ្ចឹងអគុណច្រើនណាបងដែលអ័រ .... អនុញាតិអោយញ៉ុមធ្វើការសម្ភាសន៍បងនៅថ្ងៃហ្នឹងអគុណច្រើនបងជំរាបលាបង ។

សង្ខេប

បងស្រី ក្រាញ់ សាមាន មានអាយុ ៤៣ឆ្នាំ ដែលបងស្រីមានកន្លែងកំណើតនៅ ភូមិឈើទាលស្រុតក្រោម ឃុំរំចេក ស្រុកកំពុងសៀម ខេត្តកំពុងចាម ។ បងស្រីមានស្វាមីឈ្មោះ គាន ស្រ៊ាន ប៉ុន្តែមកដល់បច្ចុប្បន្នពួកគាត់បានលែងលះគ្នាហើយ ប៉ុន្តែចំណងអាពាហ៍ពិពាហ៍របស់ពួកគាត់បានបន្សុលទុកនៅកូនប្រុស ២នាក់ឈ្មោះ ស្រ៊ាន គឹមស្រេង​ នឹង ស្រ៊ាន ​គឹមស្រង់ ។ បងស្រីមានឪពុកឈ្មោះ សាយ ក្រាញ់ នឹងម្តាយឈ្មោះ ប៉ុល រិន ។ បងស្រីមានបងប្អូនប្រុសស្រីចំនួន ៦នាក់ ។